ลุ้นสปส.ให้กู้ซื้อบ้านดอก2.5%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — เสนอเปิดบ้าน สปส.รอบสองอีก 1 หมื่นล้าน อุ้มผู้ประกันตนเงินเดือนไม่ถึง 8,000 บาท กู้ดอกถูก 2.5% 
นายพนัส ไทยล้วน กรรมการตัวแทนฝ่ายลูกจ้าง คณะกรรมการประกันสังคม (สปส.) เปิดเผยว่า ในการประชุมคณะกรรมการ สปส. วันที่ 19 ต.ค.นี้ จะเสนอให้ สปส.จัดโครงการบ้านสวัสดิการ สปส. เพื่อผู้ประกันตนรอบสอง วงเงิน 1 หมื่นล้านบาท โดย สปส.จะนำเงินฝากธนาคารพาณิชย์ที่เข้าร่วมโครงการอัตราดอกเบี้ย 1% เพื่อให้ธนาคารนำเงินไปปล่อยกู้แก่สมาชิกในอัตราดอกเบี้ย 2.5% คงที่ 5 ปี 
สำหรับโครงการบ้าน สปส.ในครั้งนี้ได้ปรับเงื่อนไขใหม่เน้นการช่วยเหลือผู้ประกันตนที่มีรายได้น้อยไม่เกิน 8,000 บาท ปล่อยกู้วงเงินไม่เกิน 4 แสนบาท โดยให้กู้เพื่อซื้อที่อยู่อาศัย ซ่อมแซมบ้าน หรือนำเงินกู้ไปรีไฟแนนซ์เงินกู้เก่า ซึ่งสามารถจะแบ่งเบาภาระดอกเบี้ยจ่ายได้กว่าครึ่งหนึ่งจากดอกเบี้ยเงินกู้ปัจจุบัน 68% และคาดว่าจะช่วยสมาชิกได้ร่วม 2.5 หมื่นราย 
นายพนัส กล่าวว่า โครงการที่ผ่านมาได้รับการร้องเรียนจากสมาชิกว่าเน้นปล่อยกู้ให้กับผู้ประกันตนที่มีรายได้ 1.5 หมื่นบาท วงเงินกู้ไม่เกิน 1.5 ล้านบาท ทำให้ผู้ประกันตนรายได้น้อยไม่ได้รับสิทธิประโยชน์ จึงปรับเงื่อนไขมาเน้นรายได้ไม่เกิน 8,000 บาทหรือวงเงินกู้ 4 แสนบาทจะทำให้ผู้ประกันตนที่มีรายได้น้อย โดยจะเชิญชวนให้ธนาคารพาณิชย์ทุกแห่งให้เข้าร่วมโครงการมากๆ จากเดิมที่มีธนาคารพาณิชย์รวม 8 แห่ง 
อย่างไรก็ตามเมื่อเดือนพ.ค. ที่ผ่านมา สปส.ได้จัดโครงการบ้านสวัสดิการ สปส. เพื่อผู้ประกันตน วงเงิน 10,000 บาท โดยร่วมมือกับธนาคาร 8แห่งได้แก่ ธนาคารอาคารสงเคราะห์ ธนาคารออมสิน ธนาคารไทยพาณิชย์ ธนาคารกรุงเทพ ธนาคารกรุงไทย ธนาคารอิสลามแห่งประเทศไทย ธนาคารยูโอบี ธนาคารกสิกรไทย ธนาคารกรุงศรีอยุธยา โดยสนับสนุนเงินฝากในวงเงิน 10,000 ล้านบาท อัตราดอกเบี้ย 1 % แต่มีเงื่อนไขให้ธนาคารปล่อยกู้ให้ผู้ประกันตนอัตราดอกเบี้ยคงที่ 2.5 % ต่อปี คงที่ 5 ปี หลังจากนั้นอัตราดอกเบี้ยลอยตัวตามเงื่อนไขของแต่ละธนาคาร ซึ่งได้มีการปล่อยสินเชื่อให้กับผู้ประกันตนแล้ว จำนวน 8,821 ราย จำนวนเงิน 9,938.82 ล้านบาท